ועדת העבודה, הרווחה והבריאות, כנסת 18, פרוטוקול מספר 439, 2011-02-23 10:15

חיים כץ: בוקר טוב.

חיים כץ: יום רביעי בשבוע, י"ט באדר א', ה - 23 לפברואר 2011.

חיים כץ: אני מתכבד לפתוח את ישיבת ועדת העבודה והרווחה והבריאות.

חיים כץ: והנושא: הצעת חוק שירות הקבע בצבא הגנה לישראל (גימלאות).

חיים כץ: (תיקון מספר 25) (אי תחולה על זכאים לגימלה העובדים בתעשיות הביטחוניות ממשלתיות) התשע"א – 2011 של חבר הכנסת עתניאל שנלר.

חיים כץ: (פ/2480) פרוטוקול 439.

חיים כץ: ואני מדבר לפרוטוקול.

חיים כץ: הצעת החוק הזאת נולדה בעקבות ביקורת של מבקר המדינה על תשלום מה שמוגדר: קופה ציבורית.

חיים כץ: בחברות ממשלתיות עיסקיות, ובעקבות דיבורו של מבקר המדינה קיבלה ממשלת ישראל החלטה לבטל את נושא הקופה הציבורית בתעשיות הביטחוניות.

חיים כץ: במקביל צה"ל פנה לאוצר וביקש לבטל את נושא הקופה הציבורית בכלל מדינת ישראל.

חיים כץ: אמר: לא צריך קופה ציבורית.

חיים כץ: מה שמנהל היום בין הצבא ומשרד האוצר מתנהל, משא ומתן, אי אפשר להגיד דו שיח, משא ומתן על אופן ההצמדה של הגימלאים של הצבא.

חיים כץ: האוצר רוצה שהם יהיו צמודים למדד, והצבא בחלקו רוצה שהם יהיו צמודים לפעילים, למשרתים, ולמערכת הזאת צמודים גם אנשי המוסד, השב"כ והמשטרה, שב"ס, וכן הלאה.

חיים כץ: וזה תוקע את כל הקטע של הקופה הציבורית.

חיים כץ: אז יום אחד נסע חבר הכנסת עתניאל שנלר ואנוכי, נסענו לאילת ואמרתי לו: מה עם הקופה הציבורית?

חיים כץ: הוא יושב ראש תת ועדה בביקורת המדינה.

חיים כץ: בוא נכתוב את זה כהצעת חוק, הממשלה ישֵנה.

חיים כץ: כתבנו את זה כהצעת חוק והעברנו את זה קריאה טרומית.

חיים כץ: העברנו קריאה ראשונה, והיום זה עומד לפני הכנה לקריאה שניה, שלישית.

חיים כץ: אחרי קריאה ראשונה פנה אלי היועץ המשפטי של הכנסת.

חיים כץ: אמר לי: תשמע חיים, אתה לא יכול להיות חתום על חוק כזה, אתה בא מהתעשיות הביטחוניות וזה, ואתה נגוע, ואתה לא יכול להיות חתום על חוק כזה.

חיים כץ: ואכן אני משכתי את שמי מהחוק הזה, ולמרות שזה קריאה שניה, שלישית, זה מעניין, וזה נחמד, אז אני גם לא אנהל את הישיבה, ואני אפילו לא אצביע על החוק הזה.

חיים כץ: ואני אבקש מחברתי, חברת הכנסת אורלי לו אבקסיס לבוא ולנהל את הישיבה.

חיים כץ: חילופי יו"ר – היו"ר אורלי לוי אבקסיס

אורלי לוי אבקסיס: לכבוד הוא לי.

אורלי לוי אבקסיס: אז באמת היושב ראש חיים כץ פתח את הישיבה, אז אנחנו לא נחזור.

אורלי לוי אבקסיס: לכבוד הוא לי להחליף אותך תמיד, וגם אם הסרת את ידך, או את שמך מהחוק הזה, תביעות האצבע שלך, והרצון שלך לעשות פה משהו צודק בהחלט עדיין מורגשים.

אורלי לוי אבקסיס: אנחנו כמובן, קודם כל נתחיל עם אחד מהיוזמים, או היוזם היחידי שנשאר עכשיו לאחר שחיים משך את שמו, חבר הכנסת עתניאל שנלר שיפתח בדברים.

עתניאל שנלר: תודה גבירתי היושבת ראש.

עתניאל שנלר: תודה חבר הכנסת כץ.

עתניאל שנלר: קצר מאד.

עתניאל שנלר: ישיבת הועדה לביקורת על מערכת הביטחון דנה בסוגיה הזאת לאור דו"ח מבקר המדינה.

עתניאל שנלר: אני כיושב ראש הועדה סברתי, יחד עם מבקר המדינה, שאנחנו חייבים לעגן את הדברים הללו בחוק, ואני אסביר במה מדובר, רק משום שיש כאן ציבור רחב שידעו על מה מדובר.

עתניאל שנלר: צה"ל משקיע היום המון כסף ברכישת ידע בקרב קציניו ומומחיו בתחומים השונים.

עתניאל שנלר: לצורך הדגמה: אדם העובד בצה"ל במשך 20 שנה, והפך להיות מומחה מספר אחד, לא יודע, בתחום הטילאות, נדרש, בגלל הפנסיה, לעזוב בגיל מוקדם.

עתניאל שנלר: יוצא החוצה ורוצה להמשיך לנצל את הידע שלו, המדינה רוצה להמשיך לנצל את הידע שלו, והיא איננה יכולה, כי הוא יעבוד ללא שכר כמעט.

עתניאל שנלר: ואז הוא הולך לחוץ לארץ.

עתניאל שנלר: ואז רואים שעושים ניסויים על טילים בארצות הברית עם ישראלים שעובדים שם, כי הם לא יכולים לעבוד בארץ באותו ידע.

עתניאל שנלר: מה עושות התעשיות הביטחוניות?

עתניאל שנלר: התעשיות הביטחוניות משלמות לאותם אנשים כיועצים, קרי, פי 3.

עתניאל שנלר: יוצא מצב, שנאמר, רפא"ל, לטובת העניין, שעוסקת בנושאים של הטילאות.

חיים כץ: זה לא רק עניין שמשלמות.

חיים כץ: אותם אנשים גם לא יכולים לנהל.

עתניאל שנלר: זה הנקודה הבאה.

חיים כץ: ובתור יועץ הוא לא יכול לנהל.

עתניאל שנלר: זה הנקודה הבאה.

חיים כץ: הוא צריך להיות יועץ.

עתניאל שנלר: זה הנקודה הבאה.

חיים כץ: או.

חיים כץ: קיי.

עתניאל שנלר: משלמים פי 3 על אותו ידע שהם השקיעו, כבר את המאה אחוז הידע הם כבר השקיעו ב – 20 שנה עבודה במערכת הביטחון.

עתניאל שנלר: שישלמו פי 3.

עתניאל שנלר: כי החוק קבע שהוא צריך לצאת לגימלאות בגיל ...

עתניאל שנלר: צבא קבע.

עתניאל שנלר: ואז אמר מבקר המדינה: זה לא יעלה על הדעת שאם אי אפשר לשלם אז משלמים פי 3 כך, בגלל שהחוק לא מוסדר.

עתניאל שנלר: אמר בצדק חבר הכנסת כץ: זאת ועוד, אותו אדם המומחה שיכול להיות מנהל פרוייקט, לרכז יחידות, חטיבות, לא יכול, כי הוא איש חיצוני, הוא חי מחוץ למערכת.

עתניאל שנלר: יש כאן שלומיאליות.

עתניאל שנלר: מצד אחד המערכת משקיעה מיליארדים, מיליונים, להכשיר את בעלי המקצוע.

עתניאל שנלר: קובעת שהם צריכים לפרוש בגיל מוקדם, ואחר כך מעסיקה אותם פי 3, ולא יכולים להעסיק אותם כמנהלים.

עתניאל שנלר: זה כל הסיפור של החוק.

עתניאל שנלר: לכן החוק הזה חייב להיות ממוסגר אך ורק לתכליתו האמיתית.

עתניאל שנלר: תכליתו האמיתית זה שימור הידע הביטחוני של המדינה, במדינה, לטובת המדינה.

עתניאל שנלר: לכן תעשיות ביטחוניות שאינן בבעלות מדינה, כמו למשל, ניקח דוגמא: אלביט, או מערכות אחרות, זה לא רלוונטי.

עתניאל שנלר: הוא הלך לחברה פרטית, החברה הפרטית עושה את מה שהיא עושה.

עתניאל שנלר: הלוואי ויצליחו.

קריאה: אין קופה ציבורית שם.

עתניאל שנלר: ואין קופה ציבורית.

עתניאל שנלר: אין קופה ציבורית.

עתניאל שנלר: נכון.

עתניאל שנלר: לכן, החוק כולל אך ורק את התעשיות הביטחוניות שיש זיקה למדינה, או הם בבעלות המדינה.

עתניאל שנלר: נכון להיום הם שלושה: תעשייה אווירית, רפא"ל, כל עוד היא כמו שהיא, ותע"ש, כל עוד היא כמו שהיא, כי יש החלטה גם לשנות את הדברים הללו, וכן אותם מערכות הקשורות למשרד ראש הממשלה: המוסד לתפקידים מיוחדים, שירות הביטחון הכללי, והועדה לאנרגיה.

עתניאל שנלר: על זה החוק עובד.

עתניאל שנלר: הוא לא יכול גם מעבר אליו.

עתניאל שנלר: אין לו כלים לצאת מעבר לזה.

עתניאל שנלר: ולכן מדובר רק בעניין הזה.

עתניאל שנלר: אני רוצה לסכם כאן ולומר שהכנתו לקריאה שניה ושלישית תאפשר לשמור על ביטחון המדינה בהקשר שהחוק הזה עושה.

עתניאל שנלר: הא, ותו לא.

עתניאל שנלר: תודה.

אורלי לוי אבקסיס: תודה רבה לך, חבר הכנסת עתניאל שנלר.

חיים כץ: אני יכול משפט אחד.

אורלי לוי אבקסיס: בוודאי.

אורלי לוי אבקסיס: רשות הדיבור אליך.

חיים כץ: בנוסף לדבריו של חבר הכנסת עתניאל שנלר.

חיים כץ: היו פניות של רשות העיריות, העיריות, ראשי ערים, והייתה אלי פניה גם של שר החינוך גדעון סער.

חיים כץ: והמטרה שלהם לצרף אנשי צבא שיכולים לתרום למערכת החינוך.

חיים כץ: אבל זה אני עונה לך, יכולים לתרום למערכת החינוך, והם יכולים לתרום למערכת החינוך, אבל ילד לא נולד בן 13.

חיים כץ: ואם עושים, מגישים הצעת חוק אחר כך אפשר לתקן אותה.

חיים כץ: וזה יותר קל לתקן אותה.

חיים כץ: כשאתה מוסיף עוד, אתה מוסיף עוד פיסקה, ואנחנו רוצים את זה, ואנחנו חושבים שהם צריכים להיות שם.

חיים כץ: יחד עם זה, אם אנחנו נעשה את זה היום, לא יהיה חוק.

חיים כץ: פשוט לא יהיה חוק.

חיים כץ: אני ישבתי עם שר האוצר, ישבתי עם שר האוצר ביום שני, וזה לא פשוט.

חיים כץ: בשביל לסבר את האוזן, אף חוק לא עבר ב – 10 שנים האחרונות שהממשלה התנגדה.

חיים כץ: אנחנו יכולים לרצות, ואנחנו רוצים לשפר, ואוייב של הטוב מאד זה המצויין.

חיים כץ: עשינו פה פסיעה גדולה, עשינו פה פסיעה גדולה ואני, יסלחו לי אלה שלא יצליחו היום לממש את חזונם, או בקשתם.

חיים כץ: הם יצטרכו לחכות קצת.

חיים כץ: זה קל להיות טרמפיסטים, צריך ללכת מהתחלה.

חיים כץ: אין מחטפים בשיטה שהכנסת עובדת.

חיים כץ: פשוט אין.

חיים כץ: אי אפשר.

חיים כץ: יש דרך, יש מסלול.

חיים כץ: בשביל זה אני מבקש מכם אפילו לא להעלות את העניין בשביל שלא תקבלו, אני יודע שאתה , ואתה משלמים לך, ואתה צריך,

מהרן פרוזנפר: בכל אופן, אני מניח שיושבת ראש הועדה תרשה לי להגיד שתי מילים.

אורלי לוי אבקסיס: בהחלט.

אורלי לוי אבקסיס: אני רק רוצה להוסיף על דבריו של חבר הכנסת כץ, יכולה הממשלה אבל לבוא ולטעון שזה בניגוד לסיכומים.

אורלי לוי אבקסיס: קריאה ראשונה כבר עברה, וגם יכולים לבוא ולטעון שזה נושא חדש.

אורלי לוי אבקסיס: אז כמובן אפשר גם לטעון הפוך.

אורלי לוי אבקסיס: העניין שלנו איך אנחנו מעבירים את זה, כמו שציין קודם, באמת, היושב ראש של הועדה, שהנושא הזה יכול לא רק לתקוע את החוק, יכול בעצם למנוע ממנו להיות מחוקק, וטובה שעה אחת קודם.

אורלי לוי אבקסיס: אבל עכשיו אנחנו נפנה למשרד הביטחון לשמוע את התייחסותו לנושא.

אורלי לוי אבקסיס: אם יש להם מה להגיד.

אורלי לוי אבקסיס: רק את שמך לפרוטוקול בבקשה.

מהרן פרוזנפר: שמי מהרן פרוזנפר, אני היועץ הכספי לרמטכ"ל, וראש אגף תקציבים במשרד הביטחון.

מהרן פרוזנפר: קודם כל אנחנו מברכים על החוק, זה כמובן.

מהרן פרוזנפר: אבל אני אומַר ככה: גם אחרי שהתייעצנו עם היועץ המשפטי של מערכת הביטחון, שהתייעץ עם היועץ המשפטי של משרד האוצר, יכולה להיות כאן בעיה שאנחנו עושים פה את המהלך הזה לקבוצה יחסית מצומצמת של אנשים.

מהרן פרוזנפר: מבחינת הטובה, או אמר חבר הכנסת שנלר, ואני מסכים איתו במאה אחוז.

מהרן פרוזנפר: יש פה תועלת כלכלית אדירה למדינה, לאפשר לאנשים שסיימו את השירות שלהם בצבא קבע, להמשיך לתרום מניסיונם במדינה.

מהרן פרוזנפר: לא רק בתעשיות הביטחוניות.

מהרן פרוזנפר: גם בחינוך, וגם במקומות אחרים.

מהרן פרוזנפר: ולכן, אני כן חושב שצריך לעשות את זה כמהלך גורף.

מהרן פרוזנפר: עכשיו, אם הדבר הזה יכול למנוע את החקיקה של החוק, אני מציע שאנחנו ניקח עוד יומיים לבדוק עם משרד האוצר.

מהרן פרוזנפר: יכול להיות שאחרי החוות דעת המשפטית שלהם אפשר יהיה כן לעשות את המהלך הזה כמהלך גורף.

מהרן פרוזנפר: עוד נקודה אחת חשובה: בעצם מה שהחוק הזה גורם זה שמשרתי קבע שפרשו משירות קבע, נמנעים מלעבוד בשירות הציבורי.

מהרן פרוזנפר: ואם אתם מסתכלים על המספרים, מדובר בסך הכל בכמה מאות אנשים שעובדים היום בשירות הציבורי, כתוצאה מהמצב הזה.

מהרן פרוזנפר: עכשיו, זה מצב בלתי סביר.

מהרן פרוזנפר: הוא בלתי סביר לא ברמה של הפרט.

מהרן פרוזנפר: הוא בלתי סביר ברמה של המדינה.

מהרן פרוזנפר: כמו שאמר חבר הכנסת שנלר: משקיעים פה הרבה מאד כסף ומשאבים באנשים, מפתחים את היכולות שלהם, ובסופו של דבר מונעים מהם אחר כך לעבוד במדינה ולתרום לשירות הציבורי.

מהרן פרוזנפר: החינוך, אני חושב, זו דוגמה מצויינת, אבל אני יכול לחשוב על הרבה מגזרים נוספים.

מהרן פרוזנפר: אכן, אנחנו כמובן תומכים בחוק.

מהרן פרוזנפר: אנחנו חושבים שצריך לעשות אותו יותר רחב.

מהרן פרוזנפר: ואני כמובן לא בקיא בכל התהליכי חקיקה, אבל אם אפשר לעשות את התהליך הזה, ולעשות את הבדיקה החוזרת הזאת, לראות שכן תהיה הסכמה של הממשלה לחקיקה גורפת, אז אני מציע לעשות את זה.

אורלי לוי אבקסיס: אז באמת אני חושבת שיש לנו פה את נציגי האוצר, ואפשר לפנות אליהם ולשאול מה דעת האוצר בעניין הזה?

אורלי לוי אבקסיס: רק את שמך לפרוטוקול בבקשה.

דניאלה פרטן: דניאלה פרטן, אגף תקציבים, משרד האוצר.

דניאלה פרטן: כפי שיו"ר הועדה, חבר הכנסת חיים כץ אמר מקודם, הנושא של הקופה הציבורית נמצא כרגע בדיונים עם האוצר, ותלוי בגורמים אחרים, ולכן אנחנו מתנגדים להעלאה של הרחבת החוק, הצעת החוק כרגע.

אורלי לוי אבקסיס: אבל לא מתנגדים אבל במתכונת שמוצעת כאן?

דניאלה פרטן: כן.

דניאלה פרטן: אנחנו לא מתנגדים למתכונת הזאת, אנחנו מתנגדים לכל הוספה שהיא.

אורלי לוי אבקסיס: וקיבלנו פה תשובה לגבי הנושא של מה יהיה אם נרצה להרחיב באופן גורף.

אורלי לוי אבקסיס: ותאמינו, כשמשרד האוצר אומר: יהיה לזה השלכות רוחב, ועוד תקציבים שצריך להפנות לזה.

אורלי לוי אבקסיס: זה אומר שהחוק לא יעבור.

אורלי לוי אבקסיס: הרבה יותר קל לנהל משא ומתן בתחילת החוק, ...

אורלי לוי אבקסיס: חבר הכנסת עתניאל שנלר, מיוזמי החוק בבקשה.

עתניאל שנלר: אני רוצה להגיד משהו למהרן.

עתניאל שנלר: בגלל שאמרת את מה שאמרת.

עתניאל שנלר: שלא יובן לא נכון.

עתניאל שנלר: החוק הזה לקח נושאים שאין חלופות במשק.

עתניאל שנלר: רואה חשבון, מורה, איש חינוך, יש חלופות במשק.

עתניאל שנלר: מומחה ללוויינות אין חלופות במשק.

עתניאל שנלר: אתם פוגעים בביטחון המדינה.

עתניאל שנלר: אני מדבר בצורה כל כך גסה וקשה בדרישה הזאת שעכשיו אמרת.

עתניאל שנלר: אין חלופות למה שהחוק שם.

עתניאל שנלר: אין חלופות למומחי טילים.

קריאה: אל תענה לו.

עתניאל שנלר: יש חלופות לחינוך.

קריאה: תענה לו אחרי הדיון.

מנחם לפידור: אני יועץ משפטי של המרכז לשלטון מקומי.

מנחם לפידור: קודם כל אני חושב שזה חוק ראוי ונכון.

מנחם לפידור: בוודאי שאנחנו לא מתנגדים לו.

מנחם לפידור: העמדה שלנו שיש לנו, קיימת בעיה, בגלל הנושא של קופה ציבורית, להביא לרשויות המקומיות את אותם אנשים טובים ומצויינים שיוצאים מהשירות הצבאי בכל הרמות.

מנחם לפידור: זה פשוט חבל שהנושא הזה, אמר משרד הביטחון, וצה"ל אמר בצדק: יש מקום להרחיב את זה, וראוי להרחיב את זה.

מנחם לפידור: הן בתחום החינוך.

מנחם לפידור: אנחנו יודעים הרי שיש היום תופעה של אלופי משנה, תתי אלופים שמצטרפים למערך החינוך כמנהלי בתי ספר.

מנחם לפידור: אנחנו רוצים את האנשים האלה.

מנחם לפידור: רוצים אותם.

מנחם לפידור: מי יכול להיות מנהל בית ספר, או מורה יותר טוב מאיש כזה שאחרי 20, 30 שנות תרומה למדינה.

מנחם לפידור: מעבר לזה, אנשי המקצוע, לאו דווקא טילאות.

מנחם לפידור: מדברים היום על תמ"א 38, איכות סביבה.

מנחם לפידור: מדברים על חיזוק מבנים.

מנחם לפידור: אנשי פיקוד העורף.

מנחם לפידור: איפה אני מוצא מומחים כאלה טובים שיודעים לתת לי, לייעץ ולסייע בתחום הזה.

אורלי לוי אבקסיס: דרך אגב, לייעץ הם יכולים לייעץ.

מנחם לפידור: אנחנו רוצים אותם בתוך המערכת.

מנחם לפידור: אנחנו לא חושבים.

אורלי לוי אבקסיס: כמנהלים.

אורלי לוי אבקסיס: בוודאי.

מנחם לפידור: אנחנו לא חושבים שצריך לעשות תרגילים.

מנחם לפידור: סליחה, אנחנו חושבים שהם צריכים לעבוד בצורה, לא צריכים לעוות שום דבר.

מנחם לפידור: הדברים צריכים להיות מאד מסודרים, מאד מובנים, ולא צריך לחפש פטנטים.

אורלי לוי אבקסיס: תודה רבה.

אורלי לוי אבקסיס: יש עוד מילה?

מנחם לפידור: אנחנו מבקשים, עוד פעם, במידה ולא ניתן, אנחנו מבקשים להרחיב את זה לתחום של הרשויות המקומיות.

מנחם לפידור: במידה ולא ניתן, אנחנו מבקשים שהועדה תיזום הצעת חוק ותרחיב את זה.

חיים כץ: מאה אחוז.

אורלי לוי אבקסיס: אנחנו מסכימים בהחלט.

אורלי לוי אבקסיס: אני יכולה להגיד לך שאני כבר מצטרפת להצעת החוק שעדיין לא נכתבה, אבל בהחלט.

אורלי לוי אבקסיס: אנחנו נעבור להקראה, ונצביע.

אורלי לוי אבקסיס: בבקשה.

אורלי לוי אבקסיס: היועצת המשפטית של הועדה, גב' נועה.

נועה בן שבת: עם התוספת.

נועה בן שבת: אני אקריא את זה עם תוספת לגבי יחידות אחרות שאינן השב"כ והמוסד.

נועה בן שבת: זה "הצעת חוק שירות הקבע בצבא הגנה לישראל (גימלאות) (תיקון מס' 25) (אי תחולה על זכאים לגמלה עובדים בתעשיות ביטחוניות ממשלתיות), התשע"א – 2011.

נועה בן שבת: 1.

נועה בן שבת: תיקון סעיף 33: בחוק שירות הקובע בצבא הגנה לישראל (גימלאות) [נוסח משולב] התשמ"ה – 1985, בסעיף 33 (ד), בסופו יבוא "או על זכאי לקצבת פרישה שהכנסתו מקופת הציבור משולמת לו בעד עבודתו בתעשייה ביטחונית ממשלתית.

נועה בן שבת: לעניין זה "תעשייה ביטחונית ממשלתית" – חברה ממשלתית, חברת בת ממשלתית או חברה בבעלות ממשלתית מלאה, כהגדרתן בחוק החברות הממשלתיות, התשל"ה – 1975, שעיסוקה בתחום הביטחון, וששר הביטחון נקבע כאחראי לענייניה לפי החוק האמור".

נועה בן שבת: 2.

נועה בן שבת: תיקון חוק שירות המדינה (גימלאות): בחוק שירות המדינה (גימלאות) [נוסח משולב] התש"ל – 1970, בסעיף 35 אחרי סעיף קטן (ו) יבוא: "(ו1) הוראות סעיף זה לא יחולו על זכאי לקיצבת פרישה שערב פרישתו מהשירות היה עובד שירותי הביטחון כמשמעותו בסעיף 63א, או עובד ביחידות סמך במשרד ראש הממשלה, ומשרד הביטחון שעיקר פעולתם בתחום ביטחון המדינה, שמשכורתו הקיימת היא בעד עבודתו בתעשייה ביטחונית ממשלתית כהגדרתה בסעיף 33 (ד) בחוק שירות הקבע בצבא הגנה לישראל (גימלאות) [נוסח משולב], התשמ"ה – 1985.

נועה בן שבת: 3.

נועה בן שבת: תחילה ותחולה: תחילתו של חוק זה ב – 1 בחודש שלאחר יום פרסומו (להלן – יום תחילה) והוא יחול לגבי תשלומים המגיעים בעד יום התחילה ואילך".

חיים כץ: תבקשי אפשרות לתקן ניסוחים.

נועה בן שבת: כן.

נועה בן שבת: יכול להיות שאם אנחנו לא דבקים שמדובר ביחידות סמך שבמשרד ראש הממשלה, משרד הביטחון, או כפופות לראש הממשלה, או ברמת הניסוח.

חיים כץ: מאה אחוז.

אורלי לוי אבקסיס: לפרוטוקול אנחנו אומרים שאנחנו מבקשים הסמכה לשנות בנוסחים כאלה ואחרים לגבי התוספת האחרונה.

אורלי לוי אבקסיס: ואנחנו נעבור להצבעה.

אורלי לוי אבקסיס: מי בעד?

אורלי לוי אבקסיס: מי נגד?

אורלי לוי אבקסיס: מי נמנע?

אורלי לוי אבקסיס: אני קובעת שהצעת החוק עברה פה אחד בועדה.

אורלי לוי אבקסיס: הצבעה בעד – פה אחד ההצעה אושרה

חיים כץ: הכנה לשנייה ושלישית.

אורלי לוי אבקסיס: הכנה לשנייה ושלישית.

חיים כץ: ואני מבקש רביזיה.

אורלי לוי אבקסיס: חבר הכנסת חיים כץ מבקש רביזיה.

אורלי לוי אבקסיס: אנחנו לא נצביע על הרביזיה היום.

אורלי לוי אבקסיס: אני קובעת שהחוק עבר לקריאה שניה ושלישית.

אורלי לוי אבקסיס: תודה רבה.

אורלי לוי אבקסיס: הישיבה נעולה.